Taushetserklæring- Personvern

Utlevering av dokumentasjon med personopplysninger ved kontroll av lønns- og arbeidsvilkår

Personopplysninger er definert i personopplysningsloven § 2 (1) som opplysninger og vurderinger som kan knyttes til enkeltperson.

Jernbaneverket sine kontroller gjøres med grunnlag i forskrift om lønns- og arbeidsvilkår i offentlige kontrakter. Med grunnlag i forskrift har Jernbaneverket en rettslig forpliktelse til å utføre tilsyn. Med utgangspunkt i dette er det grunnlag for å få tilgang til og behandle personopplysninger etter personopplysningslovens § 8 b).

Ved behandling av personopplysninger blir lov om behandling av personopplysninger fulgt. Personopplysningene som innhentes kan ikke brukes til andre formål enn å sikre etterlevelse av Jernbaneverkets plikt til å gjennomføre nødvendig kontroll av om kravene til lønns- og arbeidsvilkår er i henhold til gjeldende allmenngjøringsforskrifter eller landsdekkende tariffavtaler.

Jernbaneverkets medarbeider forplikter seg herved til å bevare absolutt taushet overfor uvedkommende om forhold som de får tilgang til ved innsyn i personopplysninger ved kontroll av lønns- og arbeidsvilkår. Taushetsplikten gjelder også etter at gjennomgangen av dokumentasjonen er ferdig.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sted, Dato) (navn)